Kai kas mano, kad egzistuoja tokia TED kalbų formulė:
„Kalbėk stovint ant apskrito raudono kilimo“.
„Papasakok vaikystės istoriją“.
„Atskleisk asmeninę paslaptį“.
„Pabaik su įkvepiančiu kvietimu veikti“.
Ne.
Nereiktų taip galvoti apie TED kalbas.
Jei per daug naudosite tuos metodus,
tik pasirodysite kalbantys nuvalkiotai ar manipuliuojantys emocijomis.
Bet yra vienas dalykas, kuris jungia visas puikias TED kalbas
ir tuo norėčiau su jumis pasidalinti,
nes per pastaruosius 12 metų sėdėdavau nuošayje,
klausydamais šimtus puikių TED kalbėtojų, kaip šie.
Padėjau jiems paruošti jų kalbas pasirodymui,
ir tiesiogiai iš jų išmokau
tas paslaptis, kaip sukurti puikią kalbą.
Ir nepaisant to, kad visi šie kalbėtojai ir jų temos
atrodo visiškai skirtingi,
jie turi vieną bendrą sudedamąją dalį.
Ir ji yra šitai:
Jūsų kaip kalbėtojų pagrindinė užduotis
yra perduoti klausytojams tą nepaprastą dovaną –
tą keistą ir gražų objektą, kurį vadiname idėja.
Leiskite parodyti, ką turiu omeny.
Štai Haley.
Ji tuoj sakys TED kalbą
ir, jei atvirai, ji persigandusi.
(Video) Vedėjas: Haley Van Dyck!
(Plojimai.)
Per 18 minučių
1 200 žmonių, kurių dauguma nėra vieni kitų iki tol sutikę,
pastebi, kad jų smegenys pradeda sinchronizuotis su Haley smegenimis
ir vieni kitų smegenimis.
Jų smegenys ima skleisti tokias pat smegenų bangų struktūras.
Ir neturiu omeny tik tai, kad jie patiria tas pačias emocijas.
Vyksta kažkas dar labiau stebinančio.
Akimirkai pažvelkime į Haley smegenis.
Ten milijardai neuronų, kartu sujungtų į neįmanomą rezginį.
Bet žiūrėkite čia, štai čia –
keli milijonai jų yra sujungti kartu taip,
kad jie atspindi vieną idėją.
Ir nuostabu tai, kad ta pati struktūra realiu laiku atkuriama
visų klausytojų smegenyse.
Tai tiesa; per tik kelias minutes
struktūra iš kelių milijonų neuronų
teleportuojama į 1 200 protų,
žmonėms tiesiog besiklausant balso ir žiūrint į veidą.
Bet pala, kas išvis yra idėja?
Na, galite galvoti, kad tai informacijos struktūra,
padedanti jums suprasti pasaulį ir jame veikti.
Idėjos būna įvairių formų ir dydžių,
nuo sudėtingos ir analitinės
iki paprastos ir estetinės.
Ir štai tik keletas pavyzdžių, pasidalintų TED scenoje.
Seras Ken Robinson – kūrybiškumas yra raktas į mūsų vaikų ateitį.
(Video.) Seras Ken Robinson: Mano tezė: kūrybiškumas dabar
švietime yra ne mažiau svarbus, nei raštingumas,
ir mes jam turėtume skirti tokį pat dėmesį.
Chris Anderson: Elora Hardy – bambukiniai statiniai yra gražūs.
(Video.) Elora Hardy: Jie auga visur aplink mus,
jie stiprūs, elegantiški, atsparūs žemės drebėjimams.
CA: Chimamanda Adichie – Žmonės turi daugiau nei vieną tapatybę.
(Video.) Chimamanda Adichie: Vienas pasakojimas kuria stereotipus
ir stereotipų bėda ne tai, kad jie netiesa,
bet kad jie ne viską pasako.
CA: Jūsų protas susidraugauja su idėjomis
ir visai ne atsitiktinai.
Jos kruopščiai susietos kartu.
Tarpusavyje jos sukuria neįtikėtinai sudėtingą struktūrą,
ir tai yra jūsų asmeninė pasaulėžiūra.
Tai jūsų smegenų operacinė sistema.
Tai yra tai, kaip jūs nepasimetate pasaulyje.
Ir toji tapatybė sudaryta iš milijonų atskirų idėjų.
Taigi, jei viena tų mažyčių jūsų pasaulėžiūros dalelių
yra tai, kad kačiukai yra mieli,
tada pamatę tai
reaguosite šitaip.
Bet jei kita jūsų pasauležiūros dalelė
yra kad leopardai yra pavojingi,
pamatę tai
reaguosite kiek kitaip.
Taigi, gana akivaizdu,
kodėl idėjos, sudarančios jūsų pasaulėžiūrą, yra tokios svarbios.
Jums reikia, kad jos būtų kuo patikimesnės – kaip kelrodis
tame baisiame, bet kartu ir puikiame pasaulyje.
Aišku, skirtingų žmonių pasaulėžiūros gali labai stipriai skirtis.
Tarkim,
kaip jūsų pasaulio suvokimas reaguoja pamačius šį vaizdą:
(Video.) Dalia Mogahed: Ką galvojate, žiūrėdami į mane?
„Tikinčioji“, „ekspertė“, gal net „sesuo“?
Ar „gyvenanti priespaudoje“, „ta, kuriai perplautos smegenys“,
„teroristė“?
CA: Kad ir ką atsakote,
yra milijonai žmonių, kurie reaguotų labai skirtingai.
Todėl idėjos tikrai svarbu.
Jei jos gerai perteiktos, jos gali amžinai pakeisti,
kaip kas nors suvokia pasaulį,
ir daryti įtaką veiksmams dabar ir tolimoje ateityje.
Idėjos yra stipriausia jėga, formuojanti žmonių kultūrą.
Tad jeigu sutinkate,
kad svarbiausia jums kaip kalbėtojui yra sudėlioti idėją
klausančiųjų protuose,
štai yra nuorodos, kaip šią užduotį įvykdyti:
Pirma, apsiribokite kalboje tik viena stambia idėja.
Idėjos yra sudėtingi padarai;
jums reikia apkarpyti turinį, kad galėtumėte susitelkti
į vieną idėją, kuri jums svarbiausia
ir leisti sau ją gerai paaiškinti.
Reikia pristatyti kontekstą, duoti pavyzdžių, pateikti spalvingai.
Taigi, pasirinkite idėją
ir padarykite, kad ji eitų kaip gija per visą jūsų kalbą,
kad viskas, ką sakote, kažkaip su ja sietųsi.
Antra, paiškinkite klausytojams, kodėl jiems tai svarbu.
Prieš imdami kurti struktūras savo klausytojų galvose
turite gauti jų sutikimą.
Ir geriausias būdas to pasiekti?
Susidomėjimas.
Sužadinkite publikos susidomėjimą.
Naudokite intriguojančius, provokuojančius klausimus,
kad parodytumėte, kodėl kažkas yra ne taip ir reikalauja paaiškinimo.
Jei atrasite neatitikimą kažkieno pasaulėžiūroje,
jie panorės tas spragas kuo greičiau užpildyti.
Ir vos tik įžiebsite tą norą,
jūsų idėją sudėlioti taps daug paprasčiau.
Trečia, statykite savo idėją
iš sąvokų, kurias jūsų klausytojai jau supranta.
Naudokite kalbos jėgą,
kad sujungtumėte sąvokas,
kurios jau yra klausytojų galvose –
bet naudokite ne savo kalbą, o jų.
Pradedate ten, kur yra jie.
Kalbėtojai dažnai pamiršta, kad dauguma terminų ir sąvokų, su kuriais jie gyvena
yra visiškai svetimi jų klausytojams.
O metaforos gali gerokai pagelbėti aiškinant, kaip susiję idėjos elementai,
nes jos atskleidžia, kaip atrodo aiškinamas dalykas,
remiantis idėja, kurią klausytojai jau ir taip žino.
Pavyzdžiui, kai Jennifer Kahn
norėjo paaiškinti neįtikėtiną naują biotechnologiją vardu CRISPR,
ji tarė, „tai tarsi pirmąkart
turėtume teksto redagavimo programą, skirtą darbui su DNR.
CRISPR leidžia labai paprastai iškirpti ir įklijuoti genetinę informaciją.“
Tokie spalvingi paaiškinimai suteikia pasitenkinimo kupiną „aha“ jausmą
kai nauja mintis susiranda vietą mūsų protuose.
Todėl labai svarbu išbandyti tavo kalbą pristatant ją patikimiems draugams
ir sužinoti, kurios jos dalys jiems neaiškios.
Ketvirta, štai paskutinis patarimas:
Padarykite, kad jūsų idėja būtų verta dalintis.
Turiu omeny, klauskite savęs:
„Kam ši idėja naudinga?“
Ir reikia būti atviriems tai atsakant.
Jei idėja naudinga tik jums ar jūsų organizacijai,
tada, labai gaila, bet ja greičiausiai neverta dalintis.
Publika iškart tai supras.
Bet jei tikite, kad idėja turi potencialo
praskaidrinti kažkieno dieną
ar pakeisti į gera kažkieno požiūrį
ar kažką įkvėpti ką nors daryti kitaip,
tada turite esminį ingredientą tikrai puikiai kalbai,
kalbai, kuri bus dovana jiems ir mums visiems.